 Orașul cu cel mai scump WC public din România. Cât au plătit autoritățile locale.
Din 12 martie, la Piteşti funcţionează cel mai scump WC public din România. WC-ul public a costat o avere: edilii au băgat 400.000 euro.
Cel mai scump WC public din România a costat peste două milioane de lei și se află la Pitești. WC-ul are lift pentru opt persoane și trepte acoperite de granit și face parte dintr-un proiect mai amplu.În total, autoritățile locale au investit 14 milioane de lei în lucrările de reabilitare a Pieței Primăriei Pitești.Potrivit Adevarul, atât reabilitarea Pieței Primăriei, cât și WC-ul public au revoltat mulți piteșteni, care consideră investiția o cheltuială exorbitantă plătită din bani publici. Asta cu atât mai mult cu cât în Piața Primăriei Pitești a fost montat granit cu aspect de gresie banală.Materialele aduse din China si India s-au dovedit de proastă calitate, iar noile plăci galben-maronii au început să cedeze încă dinaintea recepției de atunci a lucrării.